recursal/SuperWikiNEXT-32B huggingface dataset:
**তুরকান শাহ** ছিলেন রাজশাহী অঞ্চলে সর্বপ্রথম ইসলাম ধর্ম প্রচারকারী ব্যক্তিত্ব। তিনি ইরাকের বাগদাদ শহরে জন্মগ্রহণ করেন। স্থানীয় ইতিহাস অনুযায়ী তুরকান শাহ আব্দুল কাদির জিলানীর বংশধর ছিলেন। মূলত তুরকান শাহের মাধ্যমেই রাজশাহী অঞ্চলে ইসলাম ধর্মের প্রচার কার্যক্রম শুরু হয়েছিল, যা পূর্ণতা পায় শাহ মখদুম রূপোশের মাধ্যমে। তুরকান শাহ ছিলেন শাহ মখদুম রূপোশের অন্যতম শিষ্য। ১২৮৮ সালে তুরকান শাহ স্থানীয় শাসকদের সাথে যুদ্ধে শাহাদাত বরণ করেন।

বাংলাদেশে আগমন
--------------

সে সময় বাংলার শাসক ছিলেন তুঘরিল খান। তুঘরিল খান দিল্লীর সুলতানের বিরুদ্ধে বিদ্রোহ করলে ১২৭৮ সালে সুলতান গিয়াসউদ্দীন বলবন তার পুত্র বোখরা খানকে সাথে নিয়ে বিদ্রোহ দমন করতে বাংলাদেশে আসেন। তখন দিল্লী থেকে তুরকান শাহসহ প্রায় তিন শতাধিক ইসলাম প্রচারক গিয়াসউদ্দীন বলবনের যুদ্ধযাত্রায় সঙ্গী হয়ে বাংলাদেশে আসেন। তাদের মধ্যে শাহ মখদুম রূপোশের পরিবারও ছিলেন। তুঘরিল খান যুদ্ধে পরাজিত হন এবং তাকে প্রকাশ্যে হত্যা করা হয়। বোখরা খানকে বাংলার শাসক বানিয়ে গিয়াসউদ্দীন বলবন দিল্লী ফিরে যান। কিন্তু ইসলাম প্রচারকারীদল বাংলায় বসবাস করতে থাকেন।

রাজশাহীতে তুরকান শাহ
--------------------

ইসলাম প্রচারকারীদলের অন্যতম ছিলেন শাহ মখদুম রূপোশ। তিনি নোয়াখালী অঞ্চলে ইসলাম প্রচার করতে যাওয়ার আগে তার বিশ্বস্ত তুরকান শাহ এবং কতিপয় শিষ্যকে মহাকালহড় তথা বর্তমান রাজশাহী অঞ্চলে ইসলাম প্রচারের দায়িত্ব প্রদান করেন। অর্পিত দায়িত্ব পালন করতে তুরকান শাহ ও তার শিষ্যরা রাজশাহীতে আসেন। বর্তমান রাজশাহী শহরের দরগাহপাড়ায় এক গহীন জঙ্গলে আস্তানা স্থাপন করেন এবং সেখান থেকে ইসলাম প্রচার শুরু করেন।

রাজশাহীতে অবস্থিত তুরকান শাহের মাজারের প্রধান ফটক

ইসলাম প্রচার ও যুদ্ধ
--------------------

সেই সময় রাজশাহী অঞ্চলে প্রচুর দেও মূর্তি এবং যত্রতত্র মঠ মন্দির ছিলো। এসব জায়গায় নরবলী দেওয়ার মতো প্রথা প্রচলিত ছিলো। তখন অত্র অঞ্চলের অধিপতি ছিলেন সামন্তরাজ কাপলিক তন্ত্রে বিশ্বাসী দুই ভাই। তাদের একজনের নাম হলো আংশুদেও চান্দভন্ডীও বর্মভোজ এবং অপর ভাই হলেন আংশুদেও খেজুর চান্দখড়্গ গুজ্জভোজ। তারা দুইজনেই প্রচন্ড অত্যাচারী এবং অহংকারী শাসক ছিলেন। প্রশাসন ব্যাবস্থার রন্ধ্রে রন্ধ্রে ঘুষ, অবিচার আর বিশৃঙ্খলা বিরাজ করছিলো। এমতাবস্থায় তুরকান শাহ এই অঞ্চলে ইসলাম ধর্মের শান্তির বাণী প্রচার শুরু করেন। উন্নত চরিত্র আর মহানুভবতার জন্য কিছুদিনের মধ্যেই লোকজন দলে দলে ইসলাম ধর্মের ছায়াতলে আসা শুরু করে। ধর্মান্তরিত হওয়ার ঘটনা এতই বাড়তে থাকে যে বিষয়টি শাসকচক্রের নজরে চলে আসে। সামন্তরাজ তুরকান শাহকে নানা ভাবে বাধা দিতে থাকে। কিন্তু কিছুতেই তার ধর্ম প্রচার থামাতে না পেরে তার বিরুদ্ধে একদল সেনা প্রেরণ করে। তুরকান শাহ এবং তার শিষ্যরা প্রায় নিরস্ত্র অবস্থায় যুদ্ধে জড়িয়ে যান। সেই অসম যুদ্ধে তুরকান শাহ পরাজিত হন এবং তাকে হত্যা করা হয়। তাকে রাজশাহী শহরে দরগাপাড়া এলাকায় সমাহিত করা হয়। তার মাজার অত্র এলাকায় এখনো সংরক্ষিত অবস্থায় আছে।

মাজার ও ওরস
-----------

তুরকান শাহের মৃত্যুর বহু শতাব্দী পর তার কবর মাজারে পরিণত হয় এবং প্রতিবছর হিজরী সালের শাবান মাসের ১৪ তারিখে তার মাজারে ওরস পালন করা হয়।

চিত্রশালা
---------

তুরকান শাহের মাজার

তথ্যসূত্র
---------

1. 1 2 3  মোঃ আবুল, কাসেম। *শাহ মখদুম রূপোশ -যুগ মানস* (২য় সংস্করণ)। শাহ মখদুম রূপোশ দরগা এস্টেট,রাজশাহী। পৃষ্ঠা ১৫২।
2. ↑  মোঃ আবুল, কাসেম। *শাহ মখদুম রূপোশ -যুগ মানস* (২য় সংস্করণ)। শাহ মখদুম রূপোশ দরগা এস্টেট,রাজশাহী। পৃষ্ঠা ১৫১।
3. ↑  মোঃ আবুল, কাসেম। *শাহ মখদুম রূপোশ -যুগ মানস* (২য় সংস্করণ)। শাহ মখদুম রূপোশ দরগা এস্টেট,রাজশাহী। পৃষ্ঠা ১৫৫।
**ফাতিমাহ বিনতে আব্দুল লতিফ** (জাওয়ি: **فاطمه بنت عبداللتايف**; জন্ম ১৬ মার্চ ১৯৬৬) হলেন একজন সিঙ্গাপুরীয় রাজনীতিবিদ, যিনি দেশটির পিপলস অ্যাকশন পার্টির রাজনীতির সাথে যুক্ত। তিনি দেশটির আইনসভায় ২০০৬ সাল থেকে মেরিন প্যারেড গ্রুপ রিপ্রেজেন্টেশন কন্সটিটুয়েন্সির গেলাং সেরাইয়ের সংসদ সদস্য হিসেবে দায়িত্ব পালন করছেন।

জীবনী
-----

ফাতিমাহ লতিফ ১৯৬৬ সালের ১৬ মার্চ জন্মগ্রহণ করেন। তিনি সিঙ্গাপুর জাতীয় বিশ্ববিদ্যালয় থেকে এমবিবিএস ডিগ্রি লাভ করেছেন। এরপর তিনি স্কটল্যান্ডের রয়াল ইনফার্মেটরি অব এডিনবার্গ এবং যুক্তরাষ্ট্রের ভার্জিনিয়া মেডিকেল কলেজ ও সিনসিনাটি বিশ্ববিদ্যালয় থেকে উচ্চশিক্ষা অর্জন করেন। বর্তমানে তিনি রাজনীতির পাশাপাশি সিঙ্গাপুর জেনারেল হাসপাতালে সিনিয়র কনসালটেন্ট হিসেবে কর্মরত আছেন।

ফাতিমাহ লতিফ ২০০৬ সালে সিঙ্গাপুরীয় সাধারণ নির্বাচনে মেরিন প্যারেড গ্রুপ অব কনস্টিটুয়েন্সির গেলাং সেরাই থেকে বিনা প্রতিদ্বন্দ্বিতায় নির্বাচিত হন। এরপর ২০১১ ও ২০১৫ সালের সিঙ্গাপুরীয় সাধারণ নির্বাচনে তিনি পিপলস অ্যাকশন পার্টির টিকিটে মেরিন প্যারেড গ্রুপ অব কনস্টিটুয়েন্সির গেলাং সেরাই থেকে সিঙ্গাপুরীয় আইনসভায় সংসদ সদস্য হিসেবে নির্বাচিত হন।

তথ্যসূত্র
---------

1. 1 2  "Assoc Prof Fatimah Lateef - Member's CV"। *parliament.gov.sg*। সংগ্রহের তারিখ ২০ সেপ্টেম্বর ২০১৫। [*স্থায়ীভাবে অকার্যকর সংযোগ*]
2. 1 2  "2006 Parliamentary Election Results"। *Elections Department Singapore*। ১৭ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৫।
3. ↑  "DoctorDetails - Assoc Prof Fatimah Bte Abdul Lateef"। *Singapore General Hospital*। ২৩ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২২ সেপ্টেম্বর ২০১৫।
4. ↑  2011 General Election's result
5. ↑  "Our MPs"। *Marine Parade Town Council*। ২০ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৫।
**হেলেন ব্রায়ন** (২৭ জানুয়ারী ১৮৮২ — ৩১ আগস্ট ১৯৬২) ছিলেন একজন ফরাসি শিক্ষিকা, নারীবাদী, সমাজতান্ত্রিক ও সাম্যবাদী। তিনি ফরাসী শিক্ষক ইউনিয়নের অন্যতম নেত্রী ছিলেন। প্রথম বিশ্বযুদ্ধের সময় (১৯১৪-১৮) শান্তিবাদী প্রচারের জন্য তাকে গ্রেপ্তার করা হয়েছিল, তাকে সাজাও প্রদান করা হয়েছিল এবং একজন শিক্ষিকা হিসাবে তাকে তার চাকরি থেকে বরখাস্ত করা হয়েছিল। তিনি রুশ বিপ্লবের পরপরই রাশিয়া সফর করেন এবং তার অভিজ্ঞতার উপর একটি বই লেখেন। এটি কখনই প্রকাশিত হয়নি। তিনি পরবর্তী বছরগুলিতে একটি নারীবাদী বিশ্বকোষ প্রস্তুত করার জন্য তার অনেক প্রচেষ্টা করেছিলেন, কিন্তু তা কখনই সম্পূর্ণ বা প্রকাশিত হয়নি।

প্রাথমিক বছর
------------

হেলেন ব্রায়ন ১৮৮২ সালের ২৭ জানুয়ারি অভারগেনের ক্লারমন্ট-ফেরান্ডে জন্মগ্রহণ করেন  তার পরিবারটি ছিল শিক্ষক পরিবার। খুব অল্প বয়সে তিনি অনাথ হয়ে পড়েন এবং তার শৈশব তার দাদীর সাথে আর্ডেনেসে কাটিয়েছেন। তিনি একজন শিক্ষিকা হওয়ার জন্য প্যারিসের ইকোলে প্রাইমায়ার সুপারিউর সোফি জার্মেইনে পড়াশোনা করেছেন।ইউনিয়নগুলি ১৮৮৪ সালে অনুমোদিত হয়েছিল, কিন্তু রাষ্ট্রীয় কর্মচারীরা সেগুলিতে অন্তর্ভুক্ত হতে পারেনি। তবে তারা বন্ধুত্বপূর্ণ সমাজে যোগ দিতে পেরেছিল। ব্রায়ন ১৯০৫ সালে একজন শিক্ষিকা হিসাবে কাজ করছিলেন যখন তিনি বিদ্যালয় শিক্ষকদের নতুন সংঘ ও সোশ্যালিস্ট পার্টি (এসএফআইও)-তে নথিভুক্ত হন। ব্রায়ন কখনো বিয়ে করেননি, কিন্তু ১৯০৫-০৭ সালের দিকে একজন রুশ অভিবাসীর দ্বারা তার দুটি সন্তান ছিল। তিনি প্যারিসের উপকণ্ঠে প্যান্টিনের একটি নার্সারি বিদ্যালয়ে (*ইকোলে ম্যাটারনেলে*) পড়াতেন।

তথ্যসূত্র
---------

1. 1 2  Avrane 2003।
2. ↑  Fell 2009।
3. ↑  Brion, Hélène ... Women in World History।
**ফাতিমা আজিজ** ( দারি: فاطمه عزیز‎  ; পশতু: فاطمهٔ عزيز‎  ; ১৯৭৩ - ২০ মার্চ ২০২১) ছিলেন একজন আফগান চিকিৎসক এবং রাজনীতিবিদ। ২০০৫ সালে কয়েক দশকের পর অনুষ্ঠিত হওয়া আফগানিস্তানের প্রথম সংসদ নির্বাচনে কুন্দুজ প্রদেশের প্রতিনিধি হিসাবে তিনি সংসদের নিম্নকক্ষে নির্বাচিত হয়েছিলেন। পরবর্তীতে ২০১০ ও ২০১৮ সালের নির্বাচনে তিনি আরো দুইবার নির্বাচিত হয়েছিলেন। ক্যান্সারে আক্রান্ত হয়ে ২০২১ সালে মৃত্যুর আগ পর্যন্ত তিনি সংসদ সদস্য হিসাবে দায়িত্ব পালন করেছিলেন।

ব্যক্তিগত জীবন
--------------

ফাতিমা আজিজের প্রথম ভাষা ছিল দারি এবং তিনি পশতু, ইংরেজি ও উর্দুও বলতে পারতেন।  তিনি একজন প্রকৌশলীর সাথে বিবাহবন্ধনে আবদ্ধ হয়েছিলেন এবং তার দুটি কন্যা ও দুটি পুত্র রয়েছে। তার ভাই কুন্দুজের অর্থনীতি মন্ত্রণালয়ের একজন প্রতিনিধি ছিলেন। ২০২০ সালে তিনি কোভিড-১৯ পরীক্ষায় তিনি সংক্রমিত বলে বলে ফলাফল এসেছিল এবং অক্সিজেন টিউব সহ বিছানায় শোয়া আবস্থায় তিনি একটি অনলাইন ভিডিও পোস্ট করেছিলেন। ২০২১ সালের ১২ মার্চ সুইজারল্যান্ডের একটি হাসপাতালে তিনি ক্যান্সারে আক্রান্ত হয়ে মৃত্যুবরণ করেছেন।

তথ্যসূত্র
---------

1. ↑  "Fatima Aziz 'member of parliament' dies of cancer at 47"। *Khaama Press*। ১২ মার্চ ২০২১। সংগ্রহের তারিখ ১২ মার্চ ২০২১।
2. 1 2  "Database"। *Afghan Bios*। সংগ্রহের তারিখ ২৩ সেপ্টেম্বর ২০১৯।
3. ↑  "Wolesia Jirga (House of People): Fatima Aziz's biography"। *National Assembly of the Islamic Republic of Afghanistan*। ২ মে ২০২১ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০২১।
4. ↑  Akhgar, Tameem (২ জুলাই ২০২০)। "Long-Shut Factory Helps COVID-Struck Afghans Breathe Free"। *The Diplomat*। সংগ্রহের তারিখ ১২ মার্চ ২০২১।
এখানে ফ্লাভাসের আত্মীয় ও তার পূর্বপুরুষদের Flowchart দেওয়া হয়েছে।**ফ্লাভাসের আত্মীয়রা**
**ফ্লাভাস** ছিলেন জার্মানিক চেরুস্কি উপজাতির রাজপরিবারের সদস্য যারা রোমান সামরিক বাহিনীতে কাজ করতেন। ফ্লাভাস মূূলত আর্মিনিয়াসের ছোট ভাই হিসেবে পরিচিত। আর্মিনিয়াস জার্মানিক নানা উপজাতিদের ৯ খ্রিস্টাব্দে টিউটোবার্গ ফরেস্টে রোমানদের বিরুদ্ধে যুদ্ধে নেতৃত্ব দিয়েছিলেন ও সেই যুদ্ধে বিজয় অর্জন করেছিলেন।

নাম
---

*আর্মিনিয়াস* বা *ফ্লাভাস*- এর মধ্যে কোন নামই পুরনো জারমানিক ভাষার নাম নয়। লাতিন ভাষায় *ফ্লাভাস* অর্থ "হলুদ", "সোনালী" বা স্বর্ণকেশী এবং সম্ভবত রোমানদের দেওয়া তার এ নাম ইঙ্গিত করে যে, তার চুল ফর্সা ছিল। তার আসল নাম অর্থাৎ, তার উপজাতি তাকে যে নাম দিয়েছিল তা সম্পর্কে জানা যায়নি।

জীবন
----

ফ্লাভাস ছিলেন চেরুস্কি উপজাতির প্রধান সেগিমারের ছেলে এবং আর্মিনিয়াসের ছোট ভাই। তার বাবা অগাস্টাসের অধীনে থাকা একজন রোমান মিত্র ছিলেন। তার উভয় ছেলেকেই রোমান নাগরিকত্ব দেওয়া হয়েছিল এবং তার উভয় ছেলেই রোমান সামরিক বাহিনীতে চাকরি করেছিল। ইকুইটস অক্সিলিয়া হিসেবে, ফ্লাভাস ৯ খ্রিস্টাব্দে ইলিরিয়ান বিদ্রোহের সময় আন্দেট্রিয়াম অবরোধের সময় তার একটি চোখ হারিয়েছিল। একই বছরে, তার বাবা সেগিমার এবং তার ভাই আর্মিনিয়াস টিউটোবার্গ ফরেস্টে তিনটি রোমান সৈন্যদলকে (ইংরেজিঃ Roman Legion) পরাজিত করেছিল। ফ্লাভাস রোমের প্রতি অনুগত ছিলেন বলে ধারণা করা হয় এবং রোমান সেনাবাহিনীতে কাজ চালিয়ে যান। টাইবেরিয়াসের নেতৃত্বে, তিনি জারমানিয়াতে রোমান প্রতিশোধ অভিযানে জড়িত ছিলেন এবং তিনি ওয়েসার নদীতে তার ভাইকে পরাজিত করেছিলেন। এই যুদ্ধের পর, রোমানরা রাইন পার হয়ে সৈন্য প্রত্যাহার করে নিয়েছিল।

ফ্লাভাস ৪৭ খ্রিস্টাব্দের আগেই মারা গিয়েছিল বলে ধারণা করা হয়, যখন চেরুস্কি উপজাতি তাদের নেতৃত্ব দেওয়ার জন্য ফ্লাভাসের পুত্র ইতালিকাসকে (চেরুস্কি উপজাতির রাজপরিবারের শেষ জীবিত সদস্য) তাদের কাছে পাঠানোর জন্য রোমের কাছে আবেদন করেছিল।

তথ্যসূত্র
---------

### উদ্ধৃতি

### গ্রন্থপঞ্জি

* ট্যাসিটাস । ইতিহাস, অধ্যায় ২ ।
ক্রিসমাস আইল্যান্ড এর মানচিত্রে দেখা যাচ্ছে ফ্লাইং ফিশ কোভে "দ্য সেটেলমেন্ট"-এর অবস্থান
ফ্লাইং ফিশ কোভ
**ফ্লাইং** **ফিশ কোভ** ( চীনা: 飛魚灣 ( *Fēiyú wan* ), মালয়: *Pantai Ikan Terbang* *পানটাই* *তেরবাং* ) অস্ট্রেলিয়ার ক্রিসমাস দ্বীপের রাজধানী এবং প্রধান বসতি । ব্রিটিশ জাহাজ 'ফ্লাইং ফিশ'-এর নামে এই প্রথম এই দ্বীপের নামকরণ হয়। তা সত্বেও অনেক মানচিত্রে এই স্থানটিকে শুধুমাত্র "দ্য সেটেলমেন্ট" বা বসতি নামে চিহ্নিত করা হয়েছে।।  খ্রীষ্টমাস দ্বীপসমূহে এখানেই ১৮৮৮ খ্রিস্টাব্দে গড়ে ওঠে প্রথম ব্রিটিশ বসতি। বসতি স্থাপন করেন কোকোস  (কিলিং) দ্বীপের জর্জ ক্লুনিজ-রস। দ্বীপের প্রধান বন্দর এখানেই অবস্থিত। 

খ্রীষ্টমাস আইল্যান্ডে জনসংখ্যা ১৬০০ এবং তার এক তৃতীয়াংশ বাস করে দ্বীপের উত্তর-পূর্ব দিকে অবস্থিত ফ্লাইং ফিশ কোভে। এখানে একটি ছোট পোতাশ্রয় আছে যেখানে পর্যটকরা বজরা রাখতে পারেন। তাছাড়া সমুদ্রসৈকতে বিনোদনের জন্য ডাইভিং-এর ব্যবস্থা আছে।।

তথ্যসূত্র
---------

1. ↑  Christmas Island settlement [electronic resource] / produced by the Royal Australian Survey Corps under the direction of the Chief of the General Staff. Ed. 2-AAS. Canberra : Royal Australian Survey Corps, 1983. Scale 1:10 000 transverse Mercator proj. "Series R911"
2. ↑  "Christmas Island | Geography & History"। *Encyclopedia Britannica* (ইংরেজি ভাষায়)। সংগ্রহের তারিখ ২০১৯-১১-২০।
3. ↑  Western Mail (Perth, WA : 1885 - 1954). 19 January 1917. See page 24, article and photo

আরও জানতে
---------

* গোল্ডার অ্যাসোসিয়েটস। (1995) ল্যান্ডস্লাইড ঝুঁকি মূল্যায়ন, ফ্লাইং ফিশ কোভ, ক্রিসমাস দ্বীপ, ভারত মহাসাগর  : অস্ট্রেলিয়ান নির্মাণ পরিষেবাগুলিতে জমা দেওয়া। লেদারভিল, ডাব্লুএ  : গোল্ডার অ্যাসোসিয়েটস। "অক্টোবর 1995"
**ম্যাথিল্ডা হিউইং** (জন্ম ২৫শে সেপ্টেম্বর ১৯৫২) একজন প্রাক্তন জার্মান দৌড়বিদ। তিনি ছিলেন মধ্য এবং লম্বা দূরত্বের দৌড়বিদ। তাঁর দৌড়ের বিভাগগুলি ছিল ১৫০০ মিটারে দৌড় এবং ম্যারাথন দৌড়।

খেলোয়াড় জীবন
--------------

ম্যাথিল্ডা হিউইং ১৯৭৯ সালে পশ্চিম জার্মান চ্যাম্পিয়নশিপে ১৫০০ মিটারের দৌড়ে ব্রিজিট ক্রাউসের কাছে রানার আপ হয়েছিলেন। এছাড়াও তিনি ১৯৮০ সালের পশ্চিম জার্মান ক্রস কান্ট্রি (মাঠ এবং বনের মধ্য দিয়ে দৌড়, রাস্তা দিয়ে নয়) চ্যাম্পিয়নশিপে দ্বিতীয় স্থানে ছিলেন। এই দৌড়টি এলেন ওয়েসিংগেজ জিতেছিলেন। ১৯৮১ সালের শেষের দিকে তিনি ইতালিতে বিওক্লাসিক মহিলাদের রেস জিতেছিলেন।  এরপরে ১৯৮২ সালের এপ্রিলে রটারডাম ম্যারাথনে তিনি ২:৫৪:০৩ সময় করে প্রথম স্থানে দৌড় শেষ করেন। এই সময়টিই তাঁর দৌড়ের জীবনের সব থেকে ভালো সময় এবং এটি তাঁর শেষ বড় দৌড় প্রতিযোগিতায় জয়।

তিনি তাঁর অবসর সময়ে এখনো দৌড়োন এবং একটি স্কি সরঞ্জামের দোকানের ম্যানেজার হিসাবে কাজ করেন।

তথ্যসূত্র
---------

1. 1 2  Foede, Matthais (2008-03-19). Im Frühtau am Gottesberg  ওয়েব্যাক মেশিনে আর্কাইভকৃত ২০১১-০৬-২৩ তারিখে. *Neue Westfälische*. Retrieved on 2012-04-22.
2. ↑  Civai, Franco & Gasparovic, Juraj (2009-01-05). Corsa Internazionale di San Silvestro. Association of Road Racing Statisticians. Retrieved on 2010-01-03.
3. ↑  Rotterdam Marathon. ARRS (2012-04-17). Retrieved on 2012-04-22.
টেমপ্লেট:ফুটার রটারডাম ম্যারাথন চ্যাম্পিয়ন মহিলা
**ট্রু গ্রিট** ২০১০ সালে মুক্তিপ্রাপ্ত একটি আমেরিকান ওয়েস্টার্ন চলচ্চিত্র। ছবিটি পরিচালনা করেছেন জুয়েল ও ইথান কয়েন এবং ছবিটি ১৯৬৮ সালের চার্লস পোর্টিস এর একই নামে উপন্যাস থেকে তৈরি দ্বিতীয় চলচ্চিত্র।

ট্রু গ্রিটের চলচ্চিত্রায়ন শুরু হয় ২০১০ সালের মার্চে ও ২২ ডিসেম্বর, ২০১০ সালে অফিসিয়ালি এটি যুক্তরাষ্ট্রে মুক্তি পায়। ২০১১ সালের ১০ ফেব্রুয়ারি চলচ্চিত্রটি ৬১তম বার্লিন আন্তর্জাতিক চলচ্চিত্র উৎসবে প্রদর্শিত হয়। ছবিটি দশটি একাডেমি পুরস্কারের জন্য মনোনীত হয়ঃ শ্রেষ্ঠ ছবি, শ্রেষ্ঠ পরিচালক, শ্রেষ্ঠ অভিযোজিত চিত্রনাট্যের, শ্রেষ্ঠ অভিনেতা, সহযোগী চরিত্রে শ্রেষ্ঠ অভিনেত্রীর, শ্রেষ্ঠ শিল্প নির্দেশনা, শ্রেষ্ঠ চলচ্চিত্রকার, সেরা কস্টিউম ডিজাইন, মিক্সিং সেরা সাউন্ড ও সেরা সাউন্ড সম্পাদনা। ছবিটি ব্লুরে ও ডিভিডিতে ৭ জুন, ২০১১ সালে মুক্তি পায়।

কাহিনী
------

১৪ বছরের ম্যাটি রসের বাবাকে টম চেনি নামে এক ডাকাত গুলি করে হত্যা করে ও তার ঘোড়া নিয়ে পালিয়ে যায়। ম্যাটি রস ইয়েল কাউন্টি থেকে তার বাবার লাশ দাফন করতে ও তার বাবার খুনিকে আইনের হাতে তুলে দিতে যে শহরে তার বাবা খুন হন সে শহরে চলে আসে।ম্যাটি প্রথমে তার বাবার খুনিকে ধরার জন্য কি কি ব্যবস্থা নেওয়া হয়েছে তা শেরিফের কাছে জানতে চায় ও সে আরো জানতে চায় সবচেয়ে ভালো মার্শাল কে? যাকে ভাড়া করলে তার বাবার হত্যাকারীকে ধরে দিতে পারবে। শেরিফ কগবার্ন নামে এক মার্শালের খবর জানায়।

ম্যাটি তার বাবা যার কাছে কাজ করত তার কাছ থেকে ৩২০ ডলার নিয়ে ১০০ ডলার দিয়ে কগবার্নকে ভাড়া করে তার বাবার খুনিকে ধরার জন্য। লাবোইফ নামে আরেক বাউন্টি হান্টারের (যে টাকার লোভে মানুষ খুন করে) সাথে তাদের পরিচয় হয়। লাবোইফ জানায় এক সেনেটরকে খুন করার জন্য টম চেনির নামে পুরস্কার ঘোষণা করা হয়েছে এবং সে তাকে মারতে যাচ্ছে। তাদের তিনজনের উদ্দেশ্য একই হওয়াতে তারা একসাথে যাত্রা করে। পথে লাবোইফ ও কগবার্ন এর সাথে বাগবিতন্ডা হয় ও তারা আলাদা হয়ে যায়। এরপর তারা আবার একত্র হয়।

যাত্রাপথে একদিন সকালে ঘুম থেকে উঠে ম্যাটি নদীতে পানি আনতে গেলে সে নদীর অপর পাশে টমকে দেখতে পায় এবং তাকে গুলি করে। কিন্তু অহত অবস্থাতেও টম ম্যাটিকে তুলে নিয়ে যায়। এরপর লাবোইফ ম্যাটিকে উদ্ধার করে। তারপর লাবোইফ ও কগবার্ন সিলে টম চেনি ও তার দলকে হত্যা করে। ফেরার সময় ম্যাটি একটি কূপে পড়ে যায় এবং কগবার্ন ও লাবোইফ মিলে তাকে সেখান থেকে টেনে তুলে কিন্তু ম্যাটিকে সাপ দংশন করে। তখন কগবার্ন ম্যাটিকে নিয়ে এক বাড়িতে উপস্থিত হয়।বড় হয়ে ম্যাটি একদিন ম্যাটি কগবার্নকে খুজতে যায় এবং শুনতে পায় কগবার্ন দুইদিন আগেই মারা গেছে।

তথ্যসূত্র
---------

1. ↑  "True Grit"। Boxoffice Mojo। ৭ মে ২০১১।
2. ↑  Washington, DC, Film Society website.
3. ↑  "Coen Brothers' True Grit to Open the 61st Berlinale"। *berlinale.de*। ২০১০-১২-২৯ তারিখে মূল থেকে আর্কাইভ করা। সংগ্রহের তারিখ ২০১৩-০৫-২১।

বহিঃসংযোগ
---------

* প্রাতিষ্ঠানিক ওয়েবসাইট
* 

* *True Grit* at the Internet Movie Database

* *True Grit* at Metacritic

* *True Grit* at Rotten Tomatoes
* বক্স অফিস মোজোতে *ট্রু গ্রিট* (ইংরেজি)
* Roger Ebert Review  ওয়েব্যাক মেশিনে আর্কাইভকৃত ১১ মার্চ ২০১৩ তারিখে
**ন্যাশনাল বোর্ড অফ রিভিউ অফ মোশন পিকচার্স** (ইংরেজি:  National Board of Review of Motion Pictures) প্রতিষ্ঠিত হয় ১৯০৯ সালে যুক্তরাষ্ট্রের নিউ ইয়র্ক সিটিতে। চলচ্চিত্র আবিস্কারের মাত্র ১৩ বছর পর চলচ্চিত্র বিষয়ক এই সংস্থাটির জন্ম। সংস্থাটির জন্মের পেছনে কারণ হিসেবে ছিলো ১৯০৮ সালের বড়দিনের প্রাক্কালে তৎকালীন নিউ ইয়র্ক সিটির মেয়র জর্জ বি. ম্যাকলেল্যান, জুনিয়রের চলচ্চিত্র প্রদশর্নীর অনুমতি বাতিলের বিরুদ্ধে প্রতিবাদ করা। মেয়র, যিনি ছিলেন আমেরিকার গৃহযুদ্ধের যুদ্ধ করা এক জেনারেলের পুত্র, বিশ্বাস করতেন এই নতুন আবিস্কারটি সম্প্রদায়ের নীতির সাথে খাপ খায় না। নিজেদের মত প্রকাশের সাংবিধানিক অধিকার রক্ষায়, হল মালিক মারকাস লো, এবং চলচ্চিত্র পরিবেশকরা দ্য পিপল'স ইন্সটিটিউটের কুপার ইউনিয়নে একত্রিত হয়ে নিউ ইয়র্ক বোর্ড অফ মোশন পিকচার সেন্সরশিপ সংগঠনটির গোড়াপত্তন করেন। পরবর্তীকালে "সেন্সরশিপ" শব্দটি বাদ দিয়ে সংগঠনটির নতুন নামকরণ করা হয়, ন্যাশনাল বোর্ড অফ রিভিউ অফ মোশন পিকচার্স।

সদ্য সৃষ্ট এই শিল্পের বিভিন্ন কলাকুশলীদের স্বীকৃতি দেবার মাধ্যমে এটিকে উৎসাহিত করাই ছিলো এই সংগঠনের কাজ। সেই সাথে আমেরিকার সাংষ্কৃতিক জীবনে এই শিল্পকে ছড়িয়ে দেওয়া। আস্তে আস্তে এই সংগঠনটি মৌখিকভাবে নতুন চলচ্চিত্রের মুক্তি পাবার স্থান হিসেবে পরিণত হয়। ১৯১৬ থেকে ১৯৫০ এর দশক পর্যন্ত প্রায় ১০০০ চলচ্চিত্রে "Passed by the National Board of Review" বা "ন্যাশনাল বোর্ড অফ রিভিউ কর্তৃক অনুমোদিত" ট্যাগটি ব্যবহৃত হয়েছিলো।

তথ্যসূত্র
---------

1. ↑  Robert Sklar, *Movie-Made America: A Cultural History of American Movies*. New York: Vintage, 1975 (1994 edition), p. 31

বহিঃসংযোগ
---------

* National Board of Review of Motion Pictures - official website.
**ম্যান ইন ইন্ডিয়া** হলো  নৃবিজ্ঞানের উপর একটি আন্তর্জাতিক মানের ত্রৈমাসিক পত্রিকা। এটি মূলত দক্ষিণ এশীয় দেশগুলির জৈবিক ও সমাজ সংস্কৃতিক নৃতত্ত্ব, প্রত্নতত্ত্ব, ভাষাতত্ত্ব এবং লোক-সংস্কৃতির বিষয়  নিয়ে প্রকাশিত হয়। তথ্যসমৃদ্ধ মৌলিক নিবন্ধ, টীকা-টিপ্পনী  পর্যালোচনার নিবন্ধ,গবেষণা পত্রাদি ইংরাজীতে প্রকাশিত হয়। বর্তমানে পত্রিকাটি ভারতের নতুন দিল্লিতে অবস্থিত *সিরিয়াল পাবলিকেশন্স প্রাইভেট লিমিটেড* দ্বারা প্রকাশিত হয়।

ইতিহাস
------

এটি ভারতে প্রকাশিত প্রথম নৃতাত্ত্বিক জার্নাল এবং ভারতের নৃবিজ্ঞানের জনক  শরৎচন্দ্র রায় কর্তৃক প্রতিষ্ঠিত হয় এবং ১৯২১ খ্রিস্টাব্দে প্রথম প্রকাশিত হয়। 

প্রখ্যাত নৃতত্ত্ববিদ অধ্যাপক নির্মলকুমার বসু ১৯৫১ খ্রিস্টাব্দ হতে ১৯৭২ খ্রিস্টাব্দ পর্যন্ত দীর্ঘ সময়ের সম্পাদক ছিলেন। ড.সুমহান বন্দ্যোপাধ্যায় এই আন্তর্জাতিক জার্নালের বর্তমান সম্পাদক।

তথ্যসূত্র
---------

1. ↑  Upadhyay, Vijay S. and Gaya Pandey. *Indian Anthropologists - Sarat Chandra Roy: The Father of Indian Ethnography (1871–1942)* in *History of Anthropological Thought*, Concept Publishing Company, 1993, p. 397-8.
***ন্যাশনাল পোস্ট*** হল একটি কানাডীয় ইংরেজি ভাষার ব্রডশীট সংবাদপত্র যা মধ্য ও পশ্চিম কানাডার বেশ কয়েকটি শহরে পাওয়া যায়। কাগজটি পোস্টমিডিয়া নেটওয়ার্কের ফ্ল্যাগশিপ প্রকাশনা এবং সোমবার থেকে শনিবার পর্যন্ত প্রকাশিত হয়, সোমবার শুধুমাত্র ডিজিটাল ই-সংস্করণ হিসেবে প্রকাশিত হয়।  সংবাদপত্রটি অন্টারিও, কুইবেক, আলবার্টা এবং ব্রিটিশ কলাম্বিয়া প্রদেশে বিতরণ করা হয়। ম্যানিটোবা এবং সাসকাচোয়ানে সংবাদপত্রের সপ্তাহান্তের সংস্করণগুলিও বিতরণ করা হয়।

সংবাদপত্রটি ১৯৯৮ সালে কনরাড ব্ল্যাক দ্বারা *দ্য গ্লোব অ্যান্ড মেইলের* সাথে প্রতিযোগিতা করার প্রচেষ্টায় প্রতিষ্ঠিত হয়েছিল। ২০০১ সালে, ক্যানওয়েস্ট *ন্যাশনাল পোস্ট* অধিগ্রহণ করে। ২০০৬ সালে, সংবাদপত্রটি আটলান্টিক কানাডা এবং কানাডীয় অঞ্চলে বিতরণ বন্ধ করে দেয়। *ন্যাশনাল পোস্টের* সিইও, পল গডফ্রে, ক্যানওয়েস্টের সংবাদপত্রের চেইন অধিগ্রহণের জন্য একটি মালিকানা গোষ্ঠীকে একত্রিত করার পর, পোস্টমিডিয়া ২০১০ সালে সংবাদপত্রের মালিকানা গ্রহণ করে।

ইতিহাস
------

তথ্যসূত্র
---------

1. ↑  "AAM: Total Circ for US Newspapers"। এপ্রিল ৭, ২০১৩ তারিখে মূল থেকে আর্কাইভ করা। সংগ্রহের তারিখ জুন ২১, ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  National Post to eliminate Monday print edition, The Canadian Press, June 19, 2017.

বহিঃসংযোগ
---------

* প্রাতিষ্ঠানিক ওয়েবসাইট
ডাটা প্যাকেট 
**নেটওয়ার্ক প্যাকেট** বা **ডাটা প্যাকেট** হচ্ছে প্যাকেট সুইচড নেটওয়ার্কের মধ্যদিয়ে যে ডাটা বা তথ্য প্রবাহিত হয় তার একটি ব্লক বা একক । উৎস থেকে গন্তব্যে যাওয়ার জন্য উৎস থেকে প্রেরণ করা ডাটার সম্পূর্ণ অংশ একেবারে না গিয়ে ছোট ছোট ব্লক আকারে নেটওয়ার্কের মধ্যদিয়ে প্রবাহিত হয় ।

ডাটার আগে ও পরে কিছু বাড়তি তথ্য যোগ করে একটি ডাটা প্যাকেট তৈরি হয় । নেটওয়ার্ক ও নেটওয়ার্কিং এ ব্যবহৃত বিভিন্ন ডিভাইস (আমাদের কম্পিউটার, রাউটার ইত্যাদি) ডাটা প্যাকেট তৈরি করার কাজটি করতে পারে । প্রেরিত ডাটার আগে যে বাড়তি অংশ যোগ করা হয় তা হেডার এবং পরে যে বাড়তি অংশ যোগ করা হয় তা ফুটার ইত্যাদি নামে পরিচিত । এসব অংশে উৎস ও গন্তব্যের ঠিকানাসহ রাউটিং এর কাজে ব্যবহৃত বিভিন্ন গুরুত্বপূর্ণ তথ্য থাকে ।

যখন কম্পিউটার সেন্টার থেকে রিসিভারে ডাটা পাঠায় তখন সমস্ত ডাটা টা একই সাথে সেন্টার থেকে রিসিভার এর কাছেে পৌঁছয় না। তাার পরিবর্তে ডাটা গুলি কয়েকটি ছোট ছোট আকারে ভেঙে সেই রিসিভারে কাছে পৌঁছয় এই তথ্য প্যাকেট গুলি শুধুমাত্র যে সেন্ডারের ডাটাই রিসিভারে পৌঁছে দেয় তা নয়। এই প্যাকেট গুলির সঙ্গে এই প্যাকেট গুলি সেন্ডারের উৎস স্থল এবং গন্তব্য স্থল এবং কোন পথে ডাটা পরিচালিত পরিবাহিত হয়ে পৌঁছলো সে সমস্ত তথ্য ওর সঙ্গে ০,১ হিসাবে যুক্ত হয়ে যায় । ডাটা প্যাকেট গুলি ছোট ছোট হওয়ার কারণে পরিবহন দ্রুত হয় এবং সুষ্ঠভাবে পরিচালিত হয় ।

তথ্যসূত্র
---------

1. ↑  Stallings, William (২০০১)। "Glossary"। *Business Data Communication* (physical book)`|format=` এর `|url=` প্রয়োজন (সাহায্য) (4 সংস্করণ)। Upper Saddle River, New Jersey, USA: Prentice-Hall, Inc.। পৃষ্ঠা 632। আইএসবিএন 0-13-088263-1। Packet: A group of bits that includes data plus control information. Generally refers to a network layer (OSI layer 3) protocol data unit.
**আন্তনিউ দি ওলিভেইরা ফিলিউ** (পর্তুগিজ: *Antonio de Oliveira Filho*), যিনি তাঁর ডাকনাম "**কারেকা**" (Careca) নামেই বেশি পরিচিত, ১৯৮০ ও ১৯৯০-এর দশকের একজন ব্রাজিলীয় ফুটবল খেলোয়াড় ছিলেন। তাঁকে সর্বকালের সেরা ব্রাজিলীয় স্ট্রাইকারদের একজন (আক্রমণভাগের বিশেষায়িত খেলোয়াড় যার কাজ গোলে বল পাঠানো) হিসেবে গণ্য করা হয়। তিনি ১৯৮২ সালে ব্রাজিলের জাতীয় ফুটবল দলে যোগ দেন। ১৯৮৬ সালের ফুটবল বিশ্বকাপে ৫টি ম্যাচে ৫টি গোল করে তিনি ফুটবল বিশ্বের নজর কাড়েন। কেবল ইংল্যান্ডের গ্যারি লিনেকার ঐ প্রতিযোগিতার তাঁর চেয়ে বেশি গোল করেছিলেন (৬টি)। কারেকার অসাধারণ লক্ষ্যভেদী নৈপুণ্য সত্ত্বেও ব্রাজিলের জাতীয় ফুটবল দল কোয়ার্টার ফাইনালে ফ্রান্সের জাতীয় দলের কাছে টাইব্রেকারে পরাজিত হয়। কারেকা ১৯৯০-এর ফুটবল বিশ্বকাপেও ৪ ম্যাচে ২টি গোল করেন। ব্রাজিলের পক্ষে ৬০টি আন্তর্জাতিক ম্যাচে অংশ নিয়ে ৩০টি গোল করার পরে ১৯৯৩ সালে তিনি আন্তর্জাতিক ফুটবল থেকে অবসর নেন।

আন্তর্জাতিক ফুটবল ছাড়াও কারেকা ১৯৮০-র দশকে ক্লাব ফুটবলেও বহু সাফল্য অর্জন করেন। তিনি ১৯৮৬-র বিশ্বকাপের পরে ১৯৮৭ সালে সেসময় বিশ্বের সবচেয়ে মর্যাদাবাহী ঘরোয়া ক্লাব ফুটবল লিগ ইতালীয় ফুটবল লিগ সেরিয়ে আ-তে বিশ্বকাপ জয়ী বিশ্বের তৎকালীন সেরা মধ্যমাঠের খেলোয়াড় দিয়েগো মারাদোনার সাথে একত্রে নাপোলি ফুটবল ক্লাবে খেলা শুরু করেন। কারেকা-মারাদোনা জুটি ১৯৮৯ সালে উয়েফা কাপ জিতে নাপোলিকে ইউরোপের সেরা ক্লাবের মর্যাদা এনে দেন। এর এক বছর পরে কারেকা-মারাদোনা জুটি ২৬টি গোল করে (মারাদোনা ১৬টি, কারেকা ১০টি) ১৯৮৯-১৯৯০ মৌসুমে নাপোলিকে সেরিয়ে আ লিগ জিততে সাহায্য করেন। স্বয়ং মারাদোনা কারেকাকে বিশ্বের ১নং খেলোয়াড় হিসেবে স্বীকৃতি দেন। ইংল্যান্ডের কোচ ববি রবসন কারেকাকে তার ক্লাব সতীর্থ মারাদোনা, এবং প্রতিদ্বন্দ্বী ক্লাব এসি মিলানের দুই ওলন্দাজ তারকা রুড হুলিত ও মার্কো ফান বাস্টেনের সমকক্ষ হিসেবে গণ্য করতেন।

আন্তর্জাতিক ফুটবল সংস্থা ফিফা ফুটবল বিশ্বকাপের ইতিহাসে ব্রাজিলের জাতীয় দলের করা সর্বকালের সেরা ১০০টি গোলের একটি ভিডিও ধারাবাহিক ২০১৪ সালে প্রকাশ করে। সেই তালিকাতে ১৯৮৬ সালের কোয়ার্টার-ফাইনালে ফ্রান্সের বিরুদ্ধে করা কারেকা-র গোলটিকে বিশ্বকাপের ইতিহাসে ব্রাজিলের ৮ম সেরা গোলের মর্যাদা দেওয়া হয়। এই গোলটিতে ব্রাজিলের প্রায় সাত জন খেলোয়াড় রক্ষণভাগ থেকে একে অপরকে পাস দিয়ে বল দেওয়া-নেওয়া করে প্রথমে শ্লথগতিতে, পরে হঠাৎ বিদ্যুৎগতিতে ফ্রান্সের রক্ষণভাগ ভেদ করে পেনাল্টি বাক্সে ঢুকে পড়ে, যেখানে কারেকা সঠিক সময়ে সঠিক অবস্থানে পৌঁছে শল্যচিকিৎসকসম দক্ষতায় কোণাকুনিভাবে প্রচণ্ড জোরে চূড়ান্ত শটটিকে ফ্রান্সের উড়ন্ত গোলরক্ষকের হাতের পাশ দিয়ে জালে প্রেরণ করেন।

তথ্যসূত্র
---------

1. 1 2  Wiliam Gildea (২৪ জুন ১৯৯০)। "Careca: The Master of All He Surveys"। *The Washington Post*। সংগ্রহের তারিখ ১৮ জুলাই ২০২২।
2. ↑  "100 Great Brazilian Goals: #8 Careca (Mexico 1986)"।
এই নিবন্ধটি গড়গাঁওয়ের কারেংঘর সম্পর্কে। রংপুরে অবস্থিত কারেংঘর জন্য তলাতল ঘর দেখুন।

**কারেংঘর** (অসমীয়া: কাৰেংঘৰ) আহোম স্বর্গদেউদের দ্বারা নির্মিত একটি পিরামিড আকৃতির রাজমহল। অসমর শিবসাগর শহরের থেকে ১৫ কিলোমিটার পূর্বের গড়গাঁওয়ে অবস্থিত। ১৫৪০ সালে স্বর্গদেউ চুক্লেংমুঙ এই ঘরটির নির্মাণ আরম্ভ করেছিলেন। তার পরে প্রমত্ত সিংহই একে ইটে নির্মাণ করেন। ১৭৫২ সালে কারেংঘরটির বিপুলভাবে ক্ষতি হয়। তখন আহোম স্বর্গদেউ রাজেশ্বর সিংহ একে পুনরায় নির্মাণ করান।

নামকরণ
------

অসমীয়াতে *কারেং* শব্দটি যেকোনো রাজপ্রসাদকে বোঝায়। অন্যদিকে, গড়গাঁওয়ে থাকা এই রাজকারেংটির নাম **কারেং ঘর**। এতে *ঘর* শব্দটি অপ্রয়োজনীয় যদিও এইক্ষেত্রে 'ঘর' শব্দটি একটি বিশেষ রাজকারেং-এর নাম হিসাবে ব্যবহার করা হয়েছে।

স্থাপত্যবিদ
-----------

কারেং ঘরটিতে প্রবেশ করবার জন্য চারটি দরজা আছে। দরজাগুলিকে *সিংহ দরজা* বলা হয়। ঘরটির তলায় দুমহলা এবং ওপরে পাঁচ মহলা আছে। তলার মহলা থেকে রংপুরের (বর্তমানের শিবসাগর) তলাতল ঘর পর্যন্ত আসতে প্রায় ১৬ কিলোমিটার দীর্ঘ একটি সুরংগ ছিল। এই সুরংগ বর্তমানে বন্ধ হয়ে আছে। কারেং ঘরটির চৌদিকে একটি বহল আলি এবং তার কাছে কাছে তাঁতীর গড় আছে। গড়ের কিছু দূরত্বে কাছে কাছে মাহুত-হাতি তলায় যাওয়া একটি দ খাবৈ আছে। আগে এই গড়খাবৈটিতে বারমাস জল থাকত। কারেং ঘরটি দৈর্ঘ্যে ১২০ হাত এবং প্রস্থে ৩০ হাত। মিরজুমলা অসম আক্রমণ করতে আসায় তার সাথে আসা বাকনবিশ (বরকাকতী) লিখেছিলেন, "গড়গাঁওয়ের রাজকারেং-এর নিচে কটকটীয়া, ধুনীয়া এবং নানান কারুকার্যে সূশোভিত ঘর গোটা পৃথিবীতে বিরল"। ১২,০০০ অসমীয়া বাঢ়ৈ সম্পূর্ণ একবছরে এই কারেং ঘরটি তৈরি করেছিল। শুরুতে এতে কাঠ-বাঁশের প্রকাণ্ড চাংঘর ছিল। একে *হোলোং* বলে ডাকা হত। মিরজুমলার সাথে অসমে আসা সিিহাবুদ্দিন তালিসের মতে কারেং ঘরের বর্ণনা হ'ল, "রাজার সোলং (হোলং) ঘরটি দৈর্ঘ্যে ১২০ হাত, প্রস্থে ৩০ হাত; এই ঘরে ৬৬ টা স্তম্ভ। প্রত্যেকটি বিতোপন স্তমে্ভর বেড় বা পরিধি ৪ হাত করে। ঘরটির চালগুলি আচরিত কৌশল খাটিয়ে কাঠের কারুকার্যে সুশোভিত করা। সেই অবস্থা থেকে স্বর্গদেউ রাজেশ্বর সিংহের হাতে আটকধুনীয়া রাজপ্রাসাদে পরিণত হ'ল গড়গাঁওয়ের কারেং ঘর।"

গ্যালারি
--------

* কারেং ঘরকারেং ঘর
* 
* 
* 
*

আরও দেখুন
---------

* তলাতল ঘর
* রংঘর
* গড়গাঁও
* রংপুর
* আহোম সাম্রাজ্য

তথ্যসূত্র
---------

1. 1 2 3  "Kareng Ghar - onlinesivasagar.com"। *Abhijit Borah*। onlinesivasagar.com। সংগ্রহের তারিখ ২৯ জুলাই ২০১৩।
2. ↑  "Assam Monuments and Museums - Gargaon Palace"। mapsofindia.com। সংগ্রহের তারিখ ২৯ জুলাই ২০১৩।
3. ↑  "Kareng Ghar, Gargaon"। Assam Online Portal। ২০১৩। ১৯ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২৯ জুলাই ২০১৩।
4. 1 2  শান্তনু কৌশিক বরুয়া। *বিশ্ব ঐতিহ্য*।
5. ↑  "About Kareng Ghar, Gargaon in Assam Portal"। Assam Portal। ২৫ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ November 05, 2012।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)

বহিঃসংযোগ
---------


উইকিমিডিয়া কমন্সে **আহোম স্বর্গদেউদের কারেংঘর** সংক্রান্ত মিডিয়া রয়েছে।

* Kareng Ghar, Gargaon সম্পর্কে assamportal.com তে বিস্তারিত তথ্য দেখুন
* Kareng Ghar সম্পর্কে indiamapped.com তে তথ্য এবং ভিডিও
* কারেং ঘর  ওয়েব্যাক মেশিনে আর্কাইভকৃত ১২ আগস্ট ২০২০ তারিখে সম্পর্কে meghalayatimes.org তে তথ্য এবং চিত্র আছে।
* Kareng Ghar & Talatal Ghar সম্পর্কে mapsofindia.com ওয়েবসাইটে
**কারিমা বেগম** (জন্ম:২৩ মার্চ ১৯৭৬) হলেন একজন নেপালি রাজনীতিবিদ এবং সাবেক কৃষিমন্ত্রী। তিনি বর্তমানে ২ নং প্রদেশের সংসদ সদস্য। তাঁর জন্ম বীরগঞ্জ, নেপাল। তিনি ২০০৯-২০১১ সাল পর্যন্ত কৃষিমন্ত্রী ছিলেন।

রাজনৈতিক জীবন
-------------

২০০৯ সালের ২০ নভেম্বর, কারিমা বেগম মন্ত্রী থাকাকালীন, তিনি নির্বাচিত জেলা পরিদর্শনকালে তৎকালীন জেলা কর্মকর্তাকে থাপ্পড় মেরেছিলেন। কারণ জেলা পরিদর্শনের জন্য জেলা কর্মকর্তা একটি গাড়ি যোগাড় করতে পারেন নি। এই কারণে ২০১৮ সালে কারিমা বেগমকে দুই হাজার রুপি জরিমানা দিতে হয়েছিল। ২০১৩ সালে দল পরিবর্তন করে মাধেদি জন অধিকার ফোরাম, নেপাল- যোগ দেন এবং পর্সা জেলা-১ আসন থেকে নির্বাচনে অংশ নেনে। সেই নির্বাচনে পরাজিতও হন। ২০১৫ সালে তাকে পর্সা জেলার আদালত বিশ হাজার রুপি জরিমানা করেন; কারণ তিনি ২০০৭ সালে একজন ভারতীয় নাগরিককে অবৈধভাবে নেপালি নাগরিত্বের সনদ দেন। ২০১৭ সালের নির্বাচনে, তিনি সমাজবাদী পার্টির প্রতিনিধিত্ব করে ২ নং প্রদেশের সংসদ সদস্য নির্বাচিত হয়েছিলেন।

তথ্যসূত্র
---------

1. ↑  "Karima Begam slapped with fine for slapping CDO"। *The Himalayan Times*। ফেব্রু ২৬, ২০১৬। সংগ্রহের তারিখ নভে ১২, ২০১৯।
2. ↑  "Parsa-1"। *election2013.ujyaaloonline.com*। অক্টোবর ২৮, ২০১৯ তারিখে মূল থেকে আর্কাইভ করা। সংগ্রহের তারিখ নভে ১২, ২০১৯।
3. ↑  "Ex-state minister Begum among eight found guilty"। *kathmandupost.com*। সংগ্রহের তারিখ নভে ১২, ২০১৯।
4. ↑  Tripathi, Ritesh। "International Women's Day being observed in Birgunj with gusto (with photos)"। *My Republica*। সংগ্রহের তারিখ নভে ১২, ২০১৯।
5. ↑  "निर्वाचन मतगणनाको परिणाम"। *result.election.gov.np*। নভেম্বর ১০, ২০২২ তারিখে মূল থেকে আর্কাইভ করা। সংগ্রহের তারিখ নভে ১২, ২০১৯।
**তালা টুডু** হলেন ভারতের ঝাড়খণ্ডের একজন সাঁওতালি সাহিত্যিক ও সেবিকা। তিনি ২০১৫ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।

জীবনী
-----

তালা টুডু রবীন্দ্রনাথ মুর্মুর বোন। তিনি লাল বাহাদুর শাস্ত্রী স্মৃতি মহাবিদ্যালয়ে পড়াশোনা করেছেন।

তালা টুডু শরৎচন্দ্র চট্টোপাধ্যায় রচিত উপন্যাস *পরিণীতা* সাঁওতালি ভাষায় *বাপলানিজ* শিরোনামে অনুবাদ করেছেন। এটি ছিল তার প্রথম অনূদিত গ্রন্থ। তার এই বইটির জন্য তিনি ২০১৫ সালে সাঁওতালি অনুবাদের জন্য সাহিত্য অকাদেমি পুরস্কার লাভ করেন।

তালা টুডু গণেশ টুডুর সাথে বিবাহবন্ধনে আবদ্ধ হয়েছেন। গণেশ টুডু আইন পেশায় নিয়োজিত আছেন। তাদের এক পুত্র ও এক কন্যা আছে। তাদের নাম আনিশা ও আশিস।

তথ্যসূত্র
---------

1. 1 2 3  "Found in translation, a debut feat"। *The Telegraph*। ২২ ফেব্রুয়ারি ২০১৬। সংগ্রহের তারিখ ২৭ নভেম্বর ২০১৯।
2. ↑  "সাঁওতালি অনুবাদে শরৎচন্দ্র, পুরস্কার তালা টুডুর"। *আনন্দবাজার পত্রিকা*। ১৯ ফেব্রুয়ারি ২০১৬। সংগ্রহের তারিখ ২৭ নভেম্বর ২০১৯।
3. ↑  "AKADEMI TRANSLATION PRIZES (1989-2018)"। *Sahitya Akademi*। সংগ্রহের তারিখ ২০ নভেম্বর ২০১৯।
**২১নং ওয়ার্ড** হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৫৭ নং ওয়ার্ড ছিল। মেগাসিটি ঢাকার ঢাকা বিশ্ববিদ্যালয় এলাকায় ওয়ার্ড নং ২১ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৮ আসনের অন্তর্গত। এ ওয়ার্ডের বর্তমান কাউন্সিলর হলেন মোহাম্মদ আসাদুজ্জামান ।

বিবরণ
-----

ওয়ার্ড নম্বর ২১ ঢাকা শহরের ঢাকা বিশ্ববিদ্যালয় আবাসিক এলাকা, শহীদ সার্জেন্ট জহুরুল হক হল, সলিমুল্লাহ হল, স্যার এ.এফ. রহমান হল, শামসুন নাহার হল, রোকেয়া হল,জগন্নাথ হল, কবি জসিম উদ্দিন হল, মুক্তিযোদ্ধা জিয়াউর রহমান হল, মাস্টারদা' সূর্য সেন হল, হাজী মোহাম্মদ মুহসীন হল, জাতির জনক বঙ্গবন্ধু শেখ মুজিবুর রহমান হল, ময়মনসিংহ লেন, ময়মনসিংহ রোড, পি, জি ইনষ্টেটিউট, জাতীয় জাতীয় যাদুঘর অফিসার্স কোয়ার্টার, বঙ্গবন্ধু শেখ মুজিব মেডিকেল বিশ্ববিদ্যালয় (পি.জি হাসপাতাল) ও কেন্দ্রীয় পাবলিক লাইব্রেরী, হাবিবুল্লাহ, আন্তর্জাতিক ছাত্রাবাস, পরীবাগ শাহ সাহেব রোড এলাকা নিয়ে গঠিত।

ইতিহাস
------

কাউন্সিলর
---------

| নির্বাচন | কাউন্সিলর | রাজনৈতিক দল | সূত্র |
| --- | --- | --- | --- |
|  | ২০১৫ |  |  |  |
|  | ২০২০ | মোহাম্মদ আসাদুজ্জামান | বাংলাদেশ আওয়ামী লীগ |  |

তথ্যসূত্র
---------

1. ↑  "বাংলাদেশ গেজেট (মেয়র ও কাউন্সিলর পদে নির্বাচিত ঘোষিত প্রার্থীগণের তালিকা)" (পিডিএফ)। *বাংলাদেশ নির্বাচন কমিশন*। বাংলাদেশ ফরম ও প্রকাশনা অফিস। সংগ্রহের তারিখ ২৩ আগস্ট ২০২০।
2. ↑  "ঢাকার ২ সিটিতে আ'লীগের কাউন্সিলর প্রার্থী হলেন যারা"। *যুগান্তর*। সংগ্রহের তারিখ ২০২০-০৮-২৪।

| * দে
* স
ঢাকা উত্তর ও দক্ষিণ সিটি কর্পোরেশনের ওয়ার্ডসমূহ |
| --- |
| 
* ঢাকা উত্তর সিটি কর্পোরেশন
* ঢাকা দক্ষিণ সিটি কর্পোরেশন

 |
| **ঢাকা উত্তর** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪

 |
| **ঢাকা দক্ষিণ** | 
* ০১
* ০২
* ০৩
* ০৪
* ০৫
* ০৬
* ০৭
* ০৮
* ০৯
* ১০
* ১১
* ১২
* ১৩
* ১৪
* ১৫
* ১৬
* ১৭
* ১৮
* ১৯
* ২০
* ২১
* ২২
* ২৩
* ২৪
* ২৫
* ২৬
* ২৭
* ২৮
* ২৯
* ৩০
* ৩১
* ৩২
* ৩৩
* ৩৪
* ৩৫
* ৩৬
* ৩৭
* ৩৮
* ৩৯
* ৪০
* ৪১
* ৪২
* ৪৩
* ৪৪
* ৪৫
* ৪৬
* ৪৭
* ৪৮
* ৪৯
* ৫০
* ৫১
* ৫২
* ৫৩
* ৫৪
* ৫৫
* ৫৬
* ৫৭
* ৫৮
* ৫৯
* ৬০
* ৬১
* ৬২
* ৬৩
* ৬৪
* ৬৫
* ৬৬
* ৬৭
* ৬৮
* ৬৯
* ৭০
* ৭১
* ৭২
* ৭৩
* ৭৪
* ৭৫

 |
**তালাত আলী মালিক** (উর্দু: طلعت علی‎‎; জন্ম: ২৯ মে, ১৯৫০) পাঞ্জাবের লাহোর এলাকায় জন্মগ্রহণকারী রেফারি ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে লাহোর, পাকিস্তান ইন্টারন্যাশনাল এয়ারলাইন্স, পাঞ্জাব বিশ্ববিদ্যালয় ও ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **তালাত আলী**।

খেলোয়াড়ী জীবন
---------------

১৯৬৭-৬৮ মৌসুম থেকে ১৯৭৮-৭৯ মৌসুম পর্যন্ত তালাত আলী’র প্রথম-শ্রেণীর খেলোয়াড়ী জীবন চলমান ছিল। 
তালাত আলী রুখে দাঁড়ানো উদ্বোধনী ব্যাটসম্যান ছিলেন।

সমগ্র খেলোয়াড়ী জীবনে দশটিমাত্র টেস্টে অংশগ্রহণ করেছেন তালাত আলী। ২২ ডিসেম্বর, ১৯৭২ তারিখে অ্যাডিলেডে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২৩ ফেব্রুয়ারি, ১৯৭৯ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ টেস্টে অংশ নেন তিনি।

অভিষেক টেস্টেই বৃদ্ধাঙ্গুলে আঘাতপ্রাপ্ত হন। ১৯৭২-৭৩ মৌসুমে অ্যাডিলেডে ডেনিস লিলি’র বল মোকাবেলাকালীন এ ঘটনার শিকার হন। সব মিলিয়ে দশ টেস্টে অংশ নেন তিনি ও একটিমাত্র বিজয়ের সাথে নিজেকে জড়িয়ে রাখেন। ১৯৭৮-৭৯ মৌসুমে ক্রাইস্টচার্চে স্বাগতিক নিউজিল্যান্ড দলের বিপক্ষে ৪০ ও ৬১ রান সংগ্রহ করে দলের বিজয়ে ভূমিকা রাখেন।

অবসর
----

ক্রিকেট খেলা থেকে অবসর গ্রহণের পর আইসিসি ম্যাচ রেফারির দায়িত্বে ছিলেন। অক্টোবর, ২০০৬ সাল থেকে ১৭ অক্টোবর, ২০০৮ তারিখ পর্যন্ত পাকিস্তান ক্রিকেট দলের ব্যবস্থাপকের দায়িত্বে ছিলেন। কানাডায় অনুষ্ঠিত চারদেশীয় টুয়েন্টি২০ সিরিজের চূড়ান্ত খেলায় শ্রীলঙ্কার বিপক্ষে পাকিস্তানের পরাজয়ের পর তাকে দায়িত্ব পালন করা থেকে অব্যাহতি দেয়া হয়।

তথ্যসূত্র
---------

1. ↑  "Cricdb: Talat Ali steps down"। ৪ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২০।

আরও দেখুন
---------

* জহির আব্বাস
* জুলফিকার আহমেদ
* পাকিস্তানি টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে তালাত আলী উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে তালাত আলী  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**পূর্বেশ্বর শিবমন্দির** ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। এটা ভুবনেশ্বরের পুরান শহরের কাঁচা শাহীতে অবস্থিত। মন্দিরটি ১৩ শতকে নির্মিত এবং সচল আছে। বর্তমানে মন্দিরটি পূর্বেশ্বর মন্দির উন্নয়ন সংঘের অধীনে আছে।

বর্ণনা
------

এটা লিঙ্গরাজ মন্দির থেকে ৩০০ মিটার পূর্বে গ্যারেজ চকের দিকে যাওয়া রাস্তার বামপাশে অবস্থিত। স্থানীয় জনশ্রুতি অনুযায়ী মন্দিরের অধিষ্ঠাতা দেবতার নাম পূর্বেশ্বর কারণ মন্দিরটি লিঙ্গরাজ মন্দিরের পূর্বে অবস্থিত। অন্য তিনদিকের উত্তরে উত্তরেশ্বর, দক্ষিণে বরুনেশ্বর, পশ্চিমে পশ্চিমেশ্বর মন্দির অবস্থিত।

বর্তমান ভূমি থেকে ১.০৭ মিটার নিচুতে বৃত্তাকার যোনীপিঠের উপর ভাঙা লিঙ্গ এই মন্দিরের আরাধ্য দেবতা। শিবরাত্রি, সংক্রান্তি, রুদ্রাভিষেক ইত্যাদি অনুষ্ঠান এখানে পালিত হয়।

স্থাপত্যশৈলী
------------

মন্দিরটিতে একটি একটি বিমান ও একটি জগমোহন ছিলো। বিমানটি পঞ্চরথ এবং জগমোহন নভরথ। মন্দিরটি একটি সীমানা প্রাচীর দিয়ে ঘেরা। মন্দিরটির মূলগঠন ধ্বসে পড়েছে। বর্তমানে পভাগ অংশ এবং সংস্কারকৃত জগমোহন টিকে আছে। বিমান ও জগমোহনের পরিমাপ যথাক্রমে ৬.৯৫ বর্গমিটার এবং ৭.২০ বর্গমিটার। মন্দিরটির দৈর্ঘ্য ১৫.০০ মিটার এবং প্রস্থ ৭.২০ মিটার।

তথ্যসূত্র
---------

1. ↑  Lesser Known Monuments of Bhubaneswar by Dr. Sadasiba Pradhan (আইএসবিএন ৮১-৭৩৭৫-১৬৪-১)

| * দে
* স
ভুবনেশ্বরের মন্দির |
| --- |
| শিব মন্দির | 
* অশয়নেশ্বর
* অখেদচন্ডী
* অষ্টশম্ভু
* ভারতেশ্বর
* ভারতী
* ভৃঙ্গেশ্বর
* ভ্রুকুটেশ্বর
* ব্রহ্মেশ্বর
* বৈমুখেশ্বর
* চক্রেশ্বরী
* চম্পকেশ্বর
* চন্দ্রশেখর
* চিন্তামণিশ্বর
* দিশীশ্বর
* গঙ্গেশ্বর
* জলেশ্বর
* কপিলেশ্বর
* লবেশ্বর
* লাড়ু বাবা
* লক্ষ্যেশ্বর
* লিঙ্গরাজ
* মদনেশ্বর
* মঙ্গলেশ্বর
* মেঘেশ্বর
* মুক্তেশ্বর
* নাগেশ্বর
* পবনেশ্বর
* পরশুরামেশ্বর
* পূর্বেশ্বর
* রাজারানী
* রামেশ্বর
* সর্বত্রেশ্বর
* শিবতীর্থ
* সুবর্ণেশ্বর
* সুখতেশ্বর
* স্বপ্নেশ্বর
* তালেশ্বর
* উত্তরেশ্বর
* যমেশ্বর

 |
| অন্যান্য মন্দির | 
* অনন্ত বাসুদেব মন্দির
* বেতাল দেউল
* ব্রহ্মা মন্দির
* দেবসভা মন্দির
* গান্ধী গারাবদুর বিষ্ণু মন্দির
* রাম মন্দির
* সুখ মন্দির
* বিষ্ণু মন্দির

 |
"ইসলামে অর্থনৈতিক ব্যবস্থা" এখানে পুনর্নির্দেশিত হয়েছে। ইসলামের অর্থনৈতিক ব্যবস্থা ভেবে বিভ্রান্ত হবেন না।

***দ্য ইকোনমিক সিস্টেম ইন ইসলাম*** (ইসলামে অর্থনৈতিক ব্যবস্থা) হলো তাকি আল-দিন আল-নাভানি রচিত একটি বই যা মূলত ১৯৫৩ সালে আরবিতে রচিত এবং প্রকাশিত হয়েছিল। পরবর্তীতে এটি ইংরেজী ও অন্যান্য ভাষায় অনুবাদ হয়। এটি অর্থনীতি সম্পর্কে ইসলামী দৃষ্টিভঙ্গি, পশ্চিমা-ভিত্তিক পুঁজিবাদ এবং সমাজতন্ত্রের সাথে তার দ্বন্দ্বগুলি ব্যাখ্যা করে।

সংক্ষিপ্ত বর্ণনা
----------------

এই বইটি এই শতাব্দীর প্রথম বই যা ইসলামিক ব্যবস্থার একটি স্ফটিক স্পষ্ট চিত্র তৈরি করেছে। এটি অর্থনীতির ইসলামিক দৃষ্টিভঙ্গি এবং এর উদ্দেশ্য, জমির শাসন, স্বর্ণমানের প্রয়োজনীয়তা এবং কীভাবে বৈদেশিক বাণিজ্য পরিচালনা করতে হবে তা একটি সূক্ষ্ম বিবরণে ব্যাখ্যা করেছে। বিশ্বব্যাপী মুসলমানদের উপর পুঁজিবাদী অর্থনৈতিক ব্যবস্থা এবং নিয়মকানুন বীপরিতে মুসলিম বুদ্ধিজীবীরা পশ্চিমা মুক্ত বাজার মডেল থেকে পরিত্রাণ খুঁজছেন, এইক্ষেত্রে বইটি ইসলামের অর্থনৈতিক ব্যবস্থার একটি স্পষ্ট চিত্র প্রদান করে। এই গ্রন্থে উল্লিখিত নিয়মাবলীর একমাত্র উৎস হল আল্লাহ্ গ্রন্থ কুরআন এবং তার রাসূলের সুন্নাহ, ইজমা'আ আস-সাহাবাহ ও কিয়াস। ২৯৮ পৃষ্ঠার বইটি পুঁজিবাদী এবং সমাজতান্ত্রিক উভয় ব্যবস্থার একটি সুস্পষ্ট প্রত্যাখ্যান তৈরি করে, ইসলামের সাথে তাদের ত্রুটি এবং বৈপরীত্য প্রকাশ করে।

তথ্যসূত্র
---------

1. 1 2  "‎The Economic System of Islam"। *www.amazon.com*। সংগ্রহের তারিখ ২০২১-০৪-২৬।
2. ↑  *‎The Economic System of Islam* (ইংরেজি ভাষায়)।
**নেট রান রেট (এনআরআর)** (ইংরেজি: Net Run Rate) ক্রিকেট খেলায় দলগত অবস্থা বিশ্লেষণ ও পর্যবেক্ষণের লক্ষ্যে ব্যবহৃত পারিসাংখ্যিক পদ্ধতিবিশেষ। সীমিত ওভারের ক্রিকেটের লীগভিত্তিক প্রতিযোগিতায় দলীয় অবস্থান নির্ধারণকল্পে এর সর্বাধিক প্রয়োগ ঘটে থাকে যা অ্যাসোসিয়েশন ফুটবলে গোল পার্থক্যের সাথে তুলনা করা যায়।

একটি খেলায় প্রথম দল কর্তৃক ওভারপ্রতি সংগৃহীত গড় রানের বিপরীতে দ্বিতীয় দলের ওভারপ্রতি সংগৃহীত গড় রানের বিয়োজন প্রক্রিয়ায় নেট রান রেট নির্ধারিত হয়। অন্যদিকে সামগ্রিকভাবে একটি প্রতিযোগিতায় একটি দলের সংগৃহীত ওভারপ্রতি গড় রানের বিপরীতে অন্যান্য দলগুলোর সংগৃহীত ওভারপ্রতি রান সংগ্রহকে বুঝানো হয়। লক্ষ্যণীয় যে, প্রতিযোগিতার কোন একটি খেলায় ব্যবহৃত নেট রান রেটের সাথে সামগ্রিক প্রতিযোগিতার নেট রান রেট ভিন্নতর হতে পারে।

ধনাত্মক নেট রান রেটের মাধ্যমে সামগ্রিকভাবে প্রতিপক্ষের তুলনায় দ্রুতগতিতে রান সংগ্রহ করাকে বুঝায়। অন্যদিকে, ঋণাত্মক নেট রানের মাধ্যমে শীর্ষ দলের তুলনায় ধীরগতিতে রান সংগ্রকে চিত্রিত করা হয়ে থাকে। ফলে দলগুলো যথাসম্ভব উচ্চপর্যায়ের নেট রান রেটের দিকে ধাবিত হয়।

একটি দলের রান রেট বা ওভার প্রতি রান সম্পূর্ণ ইনিংসে সংগৃহীত রানের ওভার প্রতি গড় সংখ্যা।

কোন দল যদি নির্ধারিত ৫০ ওভারে ২৫০ রান সংগ্রহ করে তাহলে রান রেট হবে ৫। লক্ষ্যণীয় যে, একটি ওভার ছয় বল নিয়ে গঠিত হয়। প্রত্যেক বল, এক ওভারের ১/৬ যা ক্রিকেটের পরিসংখ্যানে .১ ওভার নামে পরিচিতি ঘটানো হয়। তাই, একই রান যদি ৪৭.৫ ওভারে সংগৃহীত হতো, তাহলে রান রেট হবে ৫.২২৬।

তথ্যসূত্র
---------

1. ↑  ICC Playing Handbook 2013/14 Paragraph 21.9.2
2. ↑  Net Run Rate explained espncricinfo

বহিঃসংযোগ
---------

* 
* 

| * দে
* স
ক্রিকেট পরিসংখ্যানসমূহ |
| --- |
| ব্যাটিং | 
* ইনিংস
* রান
* ব্যাটিং গড়
* সেঞ্চুরি
* স্নায়বিক নব্বই
* স্ট্রাইক রেট
* অপরাজিত
* চার ও ছক্কা
* নেট রান রেট
* প্রয়োজনীয় রান রেট
* রান প্রতি উইকেট অনুপাত
* হিট উইকেট

 |  |
| বোলিং | 
* ওভার
* উইকেট
* নো বল
* ওয়াইড
* লেগ বাই
* বাই
* পাঁচ উইকেট শিকার
* দশ উইকেট শিকার
* বোলিং গড়
* ইকোনমি রেট
* হ্যাট্রিক
* ওভার রেট
* সুপার ওভার
* এলবিডব্লিউ

 |
| ফিল্ডিং | 
* ক্যাচ
* রান আউট
* বাই

 |
| উইকেট-রক্ষক | 
* ক্যাচ
* স্টাম্পড

 |
**যুগ যুগ ধরে সাধারণ মানুষ যে সংস্কৃতি লালন করে আসছে সাধারন অর্থে তাই লোকসংস্কৃতি** । লোকসংস্কৃতির বিশেষত্ব নিহিত আছে 'লোক' কথাটির মধ্যে। লোক সংস্কৃতির জন্ম সাধারণ মানুষের মুখে মুখে , তাদের চিন্তায় ও কর্মে। ঐতিহ্যনুসারে বৃহত্তর গ্রামীণ জনগোষ্টীর ধর্মীয় ও সামাজিক বিশ্বাস, আচার-আচরণ ও অনুষ্ঠান, জীবন-যাপন প্রণালী, শিল্প ও বিনোদন ইত্যাদির উপর ভিত্তি করে গড়ে উঠা সংস্কৃতিকে সহজ ভাষায় **লোকসংস্কৃতি** বলা হয়।

আদিকাল থেকেই বাঙালীরা লোক সংস্কৃতি লালন করে আসছে। বাংলাদেশের লোক সংস্কৃতি এদেশের কৃষিকে ঘিরে গড়ে উঠেছে। প্রজন্মের পর প্রজন্ম ধরে এটি বিরাজমান রয়েছে, তবে কালের পরিক্রমায় অনেক কিছুতেই পরিবর্তন এসেছে।

কিছু রীতি বা আচারের উপর ভিত্তি করে লোক সংস্কৃতি গড়ে উঠে। যেমনঃ 

**ভূতের ভয়ঃ** লোকসমাজে ভুতের ভয় থেকে তৈরি হয়েছে বিভিন্ন কাল্পনিক চরিত্র, যেমনঃ শাঁখচুন্নি, মামদো ভুত ইত্যাদি। এছারা ভূত তাড়ানোর পেশা যেমনঃওঝা প্রভৃতিও তৈরি হয়েছে!

**অশুভ দৃষ্টি থেকে বাচাঁর জন্যঃ** লোক সমাজে বিশ্বাস রয়েছে বাচ্চার উপর অশুভ দৃষ্টি পড়লে তার ক্ষতি হতে পারে, এজন্য প্রায়শই বাচ্চাদের কপালের পাশে কাজলের টিপ দেয়া হয়।

গায়ে হলুদঃ এটি এক ধরনের রীতি ভিত্তিক অনুষ্ঠান।এটি সাধারণত বিয়ের আগের দিন বা এক দিন আগে পালন করা হয়, তবে বর্তমানে অনেকে তিনদিন আগেও পালন করে।লোকসংস্কৃতির প্রধান উপাদানগুলোকে দুইটি প্রধান ধারায় ভাগ করা হয়।

যেমন:১.বস্তুগত (material) ২.অবস্তুগত(abstract):
নথ।
**নাকের গহনা** হল নাকে পরার একটি গয়না।

এই গয়নাটি ভারতীয় উপমহাদেশের মহিলাদের সাথে প্রাচীনকাল থেকে সবচেয়ে বেশি সংযুক্ত। ভারতে প্রায় সব জাতি গোত্রের মহিলারা এই গহনা পরিধান করেন। এই জায়গাগুলিতে, নাকের গহনার প্রতীকী তাৎপর্য আছে এবং এটি সংস্কৃতির সাথে একত্রীভূত, কিন্তু পশ্চিমে, নাকে গহনা পরাকে বিরোধী এবং ঐতিহ্যগত নিয়ম ও মূল্যবোধের পরিপন্থী বলে মনে হতে পারে। নাকের পাটায় ছিদ্র করে সেখানে এই অলঙ্কারটি পরা হয়। প্রকৃতপক্ষে, কানে ছিদ্র করার পরে নাক ছিদ্র করে গয়না পরা হল দ্বিতীয় সর্বাধিক জনপ্রিয় ধরনের শরীর ভেদন (বডি পিয়ার্সিং)।

ভারতে
-----

চেন সহ নথ পরিহিত নববধূ।
*নথ* (নাকের গহনা) পরিহিত একজন মহারাষ্ট্রীয় মহিলা।
দক্ষিণ ভারতীয়, পাস্তুন, পাঞ্জাবি, রাজস্থানী এবং নেপালি জাতিগোষ্ঠীর মধ্যে দুই নাকেই গয়না পরা খুব সাধারণ। এগুলিকে 'নথোরি' বলে। মহারাষ্ট্রে মহিলারা একটি বড় নথোরি পরেন, যেটিতে মুখের এক পাশ ভরে থাকে। বাঙালি মহিলারা বিবাহের পর নাসা পর্দায় ছিদ্র পছন্দ করেন।

নাকের গয়না, বিভিন্ন ভারতীয় ভাষায় যাকে বলা হয় *নথ* (হিন্দি: नथ, আ-ধ্ব-ব: [nətʰ]), ৯ম এবং ১০ম শতাব্দীতে জনপ্রিয় হয়ে উঠেছিল, এবং নারীর বৈবাহিক অবস্থার বিভিন্ন প্রতীকের অংশ হয়ে উঠেছিল। এই গয়নাটি পরিহিতার অর্থনৈতিক অবস্থাও প্রদর্শন করত; রাজা, মন্ত্রী এবং ধনী পরিবারের স্ত্রীরা মুক্তা, নীলা এবং কুন্দনেরর তৈরি *নথ* পরতেন, অন্যান্য সামাজিক অবস্থার মহিলাদের গয়না রুপোর তৈরি হত। ১৫ শতকের পর থেকে, অলঙ্কারটি বেশ জনপ্রিয় হয়ে ওঠে, এবং ১৭শ ও ১৮শ শতাব্দীতে, লবঙ্গ, কাঁটা এবং পেরেক ইত্যাদি ব্যবহার করে এর মধ্যে বৈচিত্র এসেছিল। বর্তমানে প্রচলিত নকশা এবং উপকরণের ব্যবহার শুরু হয়েছিল বিংশ শতাব্দী থেকে।

বাইবেলে উল্লেখ
--------------

বাইবেলে, ইশাইয়া ৩:২১-এ নাকের গয়নার কথা বলা হয়েছে। এছাড়াও যিহিষ্কেল ১৬:১২, আদি পুস্তক ২৪:৪৭, প্রবচন ১১:২২, এবং হোসেয় ২:১৩-তেও এর উল্লেখ পাওয়া গেছে।
নাকের গয়না মহিলাদের সবচেয়ে মূল্যবান অলঙ্কারগুলির মধ্যে একটি ছিল। এগুলি হাতির দাঁত বা ধাতু দিয়ে তৈরি হত এবং মাঝে মাঝে রত্নখচিত থাকত। এগুলি এক ইঞ্চিরও বেশি ব্যাসের হত, এবং মুখের উপর ঝুলে থাকত। এলিয়েজার এই গয়না রেবেকাকে একটি দিয়েছিলেন যেটি ছিল সোনার তৈরি, আর তার ওজন ছিল অর্ধেক শেকেল।

আরও দেখুন
---------

* অলঙ্কার

তথ্যসূত্র
---------

1. 1 2  "The Meaning of Nose Rings – A Symbolic Piece or Mere Fashion Accessory?"। সংগ্রহের তারিখ ৩০ মার্চ ২০২২।
2. ↑  Shanti Kumar Syal (২০০৫)। *Pragatiśīla nārī* (Hindi ভাষায়)। Delhi, India: Atmaram & Sons। পৃষ্ঠা 171। আইএসবিএন 9788170436478। উদ্ধৃতি শৈলী রক্ষণাবেক্ষণ: অচেনা ভাষা (link)

* Public Domain This article incorporates text from a publication now in the public domain: Easton, Matthew George (১৮৯৭)। *Easton's Bible Dictionary* (New and revised সংস্করণ)। T. Nelson and Sons।


উইকিমিডিয়া কমন্সে **নাকের গহনা** সংক্রান্ত মিডিয়া রয়েছে।
**নেতাজি সুভাস চন্দ্র বোস গোমোহ-হাতিয়া লাইন** একটি রেললাইন যা ভারতের ঝাড়খণ্ড রাজ্যের এনএসসি বোস গোমোহ এবং হাতিয়াকে সংযুক্ত করে। এটি পূর্ব মধ্য রেলওয়ে এবং দক্ষিণ পূর্ব রেলওয়ের আওতাধীন।

ইতিহাস
------

২ ফুট ৬ ইঞ্চি (৭৬২ মিলিমিটার) ২ ফুট ৬ ইঞ্চি (৭৬২ মিলিমিটার) -প্রশস্ত ন্যারো-গেজ পুরুলিয়া-রাঁচি লাইনটি ১৯০৭ সালে বেঙ্গল নাগপুর রেলওয়ে দ্বারা খোলা হয়। 

১৯০৭ সালে আদ্রা দিয়ে গোমোতে গ্র্যান্ড কর্ডের সাথে সংযুক্ত হয় প্রশস্ত ব্রডগেজ লাইনের মাধ্যমে। ১৪৩ কিলোমিটার (৮৯ মা) দীর্ঘ ব্রডগেজ চন্দ্রপুরা-মুড়ি-রাঁচি-হাতিয়া লাইন ১৯৫৭ সালে শুরু হয় এবং ১৯৬১ সালে শেষ হয়। এই লাইনের নির্মাণের মধ্যে ছিল ন্যারোগেজ কোটশিলা-রাঁচি লাইনকে ব্রডগেজে রূপান্তর করা।
ন্যারোগেজ পুরুলিয়া-কোটশিলা সেক্টর ১৯৯২ সালে ব্রডগেজে রূপান্তরিত করা হয়।

বিদ্যুতায়ন
-----------

গোমোহ-চন্দ্রপুরা-ফুসরো সেক্টর ১৯৫৭-৫৮ সালে বিদ্যুতায়িত হয়, ১৯৮৬-৮৭ সালে রাজাবেরা-বোকারো স্টিল সিটি, ১৯৮৮-৮৯ সালে বোকারো স্টিল সিটি ইয়ার্ড, ১৯৯৮-৯৯ সালে রাধাগাঁও-মুরি-কিতা, ১৯৯৮-৯৯ সালে কিতা-নামকোম, ২০০১-০২ সালে নামকুম-রাঁচি-হাতিয়া, ১৯৯৮-৯৯ সালে পুরুলিয়া-কোটশিলা বিদ্যুতায়িত হয়।

লোকো শেড
--------

নেতাজি এসসি বোস গোমোর একটি বৈদ্যুতিক লোকো শেড রয়েছে যার ধারণক্ষমতা ১২৫+৷ শেডের লোকোগুলির মধ্যে রয়েছে WAG-7, WAG-9, WAG-9I, WAP-7। WAP-7 লোকোগুলি মর্যাদাপূর্ণ হাওড়া রাজধানী এক্সপ্রেস পরিষেবা দেয়৷

রেলওয়ে পুনর্গঠন
----------------

১৯৫২ সালে, ইস্টার্ন রেলওয়ে গঠিত হয় ইস্ট ইন্ডিয়ান রেলওয়ে কোম্পানির একটি অংশ নিয়ে, পূর্বে মুঘলসরাই এবং বেঙ্গল নাগপুর রেলওয়ে। ১৯৫৫ সালে, দক্ষিণ পূর্ব রেলওয়ে পূর্ব রেলওয়ে থেকে খোদাই করা হয়।এটি লাইন নিয়ে গঠিত যা বেশিরভাগই আগে বিএনআর দ্বারা পরিচালিত হয়। পূর্ব মধ্য রেলওয়ে ১৯৯৬-৯৭ সালে তৈরি করা হয়। 

এই রুটে কিছু প্রধান ট্রেন:-

* পুরুষোত্তম এক্সপ্রেস
* রাঁচি রাজধানী এক্সপ্রেস
* বোকারো স্টিল সিটি-ভুবনেশ্বর গরীব রথ এক্সপ্রেস
* ভুবনেশ্বর রাজধানী এক্সপ্রেস
* হাওড়া-রাঁচি শতাব্দী এক্সপ্রেস
* ওড়িশা যোগাযোগ ক্রান্তি এক্সপ্রেস
* ঝাড়খণ্ড যোগাযোগ ক্রান্তি এক্সপ্রেস
* সম্বলপুর-জম্মু তাউই এক্সপ্রেস
* ঝাড়খণ্ড স্বর্ণ জয়ন্তী এক্সপ্রেস
* টাটানগর-অমৃতসর জালিয়ানওয়ালাবাগ এক্সপ্রেস
* আহমেদাবাদ-কলকাতা এক্সপ্রেস
* শক্তিপুঞ্জ এক্সপ্রেস
* হাওড়া-ভোপাল সাপ্তাহিক এক্সপ্রেস
* রাঁচি-নয়া দিল্লি গরীব রথ এক্সপ্রেস
* সম্বলপুর-বারানসী এক্সপ্রেস
* রাঁচি-কামাখ্যা এক্সপ্রেস

এই রুটের রেল বিভাগ:-

* হাতিয়া-রাঁচি বিভাগ
* রাঁচি-জোহনা বিভাগ এবং রাঁচি-গৌতমধারা বিভাগ (পাহাড়ের কারণে ট্র্যাকগুলি বিভক্ত)
* জোনা-মুড়ি বিভাগ এবং গৌতমধারা-মুড়ি বিভাগ (মুড়িতে ট্র্যাকগুলি মিলিত হয়)
* মুড়ি-কোটশিলা বিভাগ
* কোটশিলা-বোকারো স্টিল সিটি বিভাগ
* বোকারো স্টিল সিটি-চন্দ্রপুরা বিভাগ
* চন্দ্রপুরা-গোমোহ বিভাগ

তথ্যসূত্র
---------
**ম্যাথু টমাস গ্রে এলিয়ট** (জন্ম: ২৮ সেপ্টেম্বর, ১৯৭১) ভিক্টোরিয়ার মেলবোর্নে জন্মগ্রহণকারী সাবেক ও বিখ্যাত অস্ট্রেলীয় আন্তর্জাতিক ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি উদ্বোধনী ব্যাটসম্যানরূপে মাঠে নামতেন। ঘরোয়া ক্রিকেটে ভিক্টোরিয়া ও দক্ষিণ অস্ট্রেলিয়া এবং কাউন্টি ক্রিকেটে গ্ল্যামারগন ও ইয়র্কশায়ারের প্রতিনিধিত্ব করেছেন **ম্যাথু এলিয়ট**।

প্রারম্ভিক জীবন
---------------

১৯৯২-১৯৯৩ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। বেন্ডিগো ক্রিকেট ক্লাবে উদ্বোধনী ব্যাটসম্যান হিসেবে নামেন। এরপর খুব দ্রুতলয়ে অস্ট্রেলিয়ার ঘরোয়া ক্রিকেটে শীর্ষস্থানীয় উদ্বোধনী ব্যাটসম্যানরূপে গড়ে তুলেন নিজেকে।

খেলোয়াড়ী জীবন
---------------

১৯৯৬-৯৭ মৌসুমে অস্ট্রেলিয়া জাতীয় ক্রিকেট দলে খেলার জন্য আমন্ত্রিত হন। নভেম্বর, ১৯৯৬ সালে ওয়েস্ট ইন্ডিজের বিপক্ষে তার টেস্ট অভিষেক ঘটে। দূর্ভাগ্যবশতঃ নিজস্ব দ্বিতীয় টেস্টে দলীয় সঙ্গী মার্ক ওয়াহ’র সাথে পিচের মাঝখানে ধাক্কা লেগে গুরুতর আহত হন। এরফলে তার হাঁটুতে অস্ত্রোপচার করতে হয়েছিল। ১৯৯৭ সালে দক্ষিণ আফ্রিকা সফরে যান। একই বছরে অ্যাশেজ সিরিজে ইংল্যান্ডের বিপক্ষে দুই সেঞ্চুরির সন্ধান পান। তন্মধ্যে, নিজস্ব সেরা ১৯৯ তুলেছিলেন তিনি। ১৯৯৭ সালে টেক্সাকো কাপের মাধ্যমে একদিনের আন্তর্জাতিকে অভিষিক্ত হন এলিয়ট। কিন্তু ঐ খেলায় তিনি মাত্র ১ রান তুলেন যা তার সীমিত ওভারের খেলায় একমাত্র অংশগ্রহণ। ১৯৯৮ সালে উইজডেন কর্তৃক বর্ষসেরা ক্রিকেটার মনোনীত হন তিনি। কিন্তু, দলে তিনি নিয়মিতভাবে অংশ নেননি। অ্যাশেজ সিরিজের পর ১৯৯৯ সালে জাতীয় দল থেকে ছিটকে পড়েন। স্টিভ ওয়াহ তার আত্মজীবনীতে লিখেছেন যে, ‘এলিয়ট উপযুক্ত প্রতিনিধি ... কিন্তু ক্রীড়াক্ষেত্রে মনোবিদ।’

কাউন্টি ক্রিকেট
---------------

২০০৭ সালে কাউন্টি ক্রিকেটে ইয়র্কশায়ারের পক্ষে চুক্তিবদ্ধ হন। বিদেশী খেলোয়াড় ইউনুস খানের ২০০৭ সালের ক্রিকেট বিশ্বকাপে অংশগ্রহণের প্রেক্ষিতে তার এ অংশগ্রহণ। কিন্তু, পাকিস্তানের খুব দ্রুত বিদায়ের ফলে ইউনুস পুনরায় দলে ফিরে আসেন। এরফলে চুক্তি বাতিল করে অস্ট্রেলীয় বামহাতি ব্যাটসম্যান জিমি মাহেরের পরিবর্তে চার সপ্তাহের জন্য গ্ল্যামারগনের সদস্য হন।

তথ্যসূত্র
---------

1. ↑  Waugh, Steve (২০০৫)। *STEVE WAUGH: Out of my comfort zone - the autobiography*। Victoria: Penguin Group (Australia)। পৃষ্ঠা 418–419। আইএসবিএন 0-670-04198-X।
2. ↑  "Glamorgan snap up Aussie Elliott"। *BBC Sport*। BBC। ২৯ মার্চ ২০০৭। সংগ্রহের তারিখ ২৯ মার্চ ২০১৩।

আরও দেখুন
---------

* শেফিল্ড শিল্ড
* গ্রাহাম ম্যাকেঞ্জি
* অস্ট্রেলিয়া জাতীয় ক্রিকেট দল

বহিঃসংযোগ
---------

* ইএসপিএনক্রিকইনফোতে ম্যাথু এলিয়ট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ম্যাথু এলিয়ট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
* হাউস্ট্যাটে ম্যাথু এলিয়ট

| * দে
* স
১৯৯৮ উইজডেন বর্ষসেরা ক্রিকেটার |
| --- |
| 
* ম্যাথু এলিয়ট
* স্টুয়ার্ট ল
* গ্লেন ম্যাকগ্রা
* ম্যাথু মেনার্ড
* গ্রাহাম থর্প

 |  |
**ম্যাথু ব্রডরিক** (ইংরেজিতে: Matthew Broderick; জন্ম ১৯৬২) একজন মার্কিন চলচ্চিত্র অভিনেতা। তিনি হাস্যরস চলচ্চিত্র *ফেরিস বুয়েলারস ডে অফ*-এ মূল চরিত্রে অভিনয়ের জন্য খ্যাতি অর্জন করেন। *দ্য লায়ন কিং* চলচ্চিত্রে তিনি কন্ঠস্বর দিয়েছিলেন। এছাড়া *দ্য প্রডিউসারস* চলচ্চিত্রের একটি গুরুত্বপূর্ণ চরিত্রে অভিনয়ের মাধ্যমেও তিনি সুখ্যাতি অর্জন করেন।

ম্যাথু ব্রডরিক দুইবার টনি অ্যাওয়ার্ড অর্জন করেছেন। প্রথমটি ১৯৮৩ সালে তার *ব্রাইটন বীচ মেমোয়েরস* চলচ্চিত্রে অভিনয়ের জন্য এবং দ্বিতীয়টি ১৯৯৫ সালের *হাউ টু সাক্সিড ইন বিজনেস উইথআউট রিয়ালি ট্রাইং*-এ গুরুত্বপূর্ণ ভূমিকার জন্য। এছাড়া *দ্য প্রডিউসারস* চলচ্চিত্রে অভিনয়ের জন্য তিনি টনি অ্যাওয়ার্ড ফর বেস্ট অ্যাক্টর পুরস্কারের জন্যও মনোনীত হন। ২০১৫ সাল নাগাদ ব্রোডরিক টনি অ্যাওয়ার্ড ফর বেস্ট ফিচারড অ্যাক্টর ইন এ প্লে পুরস্কারপ্রাপ্ত সর্বকনিষ্ঠ ব্যক্তি।

তথ্যসূত্র
---------

1. ↑  "Matthew Broderick Biography"। *Broadway.com*। সংগ্রহের তারিখ মার্চ ১৪, ২০১৪।

বহিঃসংযোগ
---------


উইকিমিডিয়া কমন্সে **ম্যাথিউ ব্রোডরিক** সংক্রান্ত মিডিয়া রয়েছে।

* ইন্টারনেট ব্রডওয়ে ডেটাবেজে ম্যাথু ব্রডরিক (ইংরেজি)
* ইন্টারনেট অফ-ব্রডওয়ে ডেটাবেজে Broderick (ইংরেজি)
* ইন্টারনেট মুভি ডেটাবেজে ম্যাথু ব্রডরিক (ইংরেজি)
* অলমুভিতে ম্যাথু ব্রডরিক